[{"text_idx": "#000003", "text": "Artes Mundi yw\u2019r sefydliad celfyddydau gweledol rhyngwladol blaenllaw ar gyfer Cymru sydd wedi\u2019i leoli yng Nghaerdydd, y DU. Wedi\u2019i sefydlu yn 2002, mae Artes Mundi wedi ymrwymo i weithio gydag artistiaid y mae eu gwaith yn ymgysylltu a\u0302 realiti cymdeithasol a phrofiad byw. Cynhelir arddangosfa a gwobr Artes Mundi bob dwy flynedd, ac ochr yn ochr a\u0302\u2019r rhain mae rhaglen gyhoeddus barhaus, partneriaethau cymunedol cyd-greadigol, prosiectau a chomisiynau. Yr enillwyr blaenorol yw Apichatpong Weerasethakul (2019), John Akomfrah (2017), Theaster Gates (2015), Teresa Margolles (2013), Yael Bartana (2010), NS Harsha (2008), Eija-Liisa Ahtila (2006), a Xu Bing (2004). Am y tro cyntaf i Artes Mundi, penderfynodd y rheithgor yn unfrydol ddyfarnu Gwobr Artes Mundi 9 i bob un o\u2019r chwe artist ar y rhestr fer yn 2021."}, {"text_idx": "#000005", "text": "I nodi\u2019r 20fed pen-blwydd hwn, bydd arddangosfa AM10 yn cael ei chyflwyno am y tro cyntaf ledled Cymru mewn pum lleoliad cenedlaethol, sef Amgueddfa Genedlaethol Caerdydd a Chapter yng Nghaerdydd; Oriel Gelf Glynn Vivian yn Abertawe, Oriel Davies yn y Drenewydd a Mostyn yn Llandudno, gan ddarparu hyd yn oed mwy o gyfleoedd i gynulleidfaoedd cenedlaethol a rhyngwladol brofi\u2019r sioe. Bydd arddangosfa AM10 yn cynnwys cyflwyniadau unigol arwyddocaol o waith newydd a phresennol saith o artistiaid cyfoes rhyngwladol pwysicaf y byd."}, {"text_idx": "#000014", "text": "Mae Taloi Havini yn artist amlddisgyblaethol sy\u2019n defnyddio ystod o gyfryngau gan gynnwys ffotograffiaeth, sain \u2013 fideo, cerflunwaith, gosodiadau trochi a phrint. Mae gwybodaeth \u2013 cynhyrchu, etifeddiaeth, mapio, a chynrychiolaeth mewn perthynas a\u0302\u2019i mamwlad yn Bougainville yn thema\u0302u craidd ar draws gwaith Havini."}]